من قبل أحطك في عيني وأنت في عيوني
لا تسأل شلون اسأل ليش حبيتك
ياللي من أول حديث المسك تغويني
و شلون لا من خذاني الشوق لي بيتك
و أنا واقف على حد قلبك و أنت تدنيني
الين يحيي خضاري يبسك و ميتك
يا أعذب اللي بقى من قسوة سنيني
وديعتي ما عطيتك صون ما أعطيتك
أحب فيك انكسارك كل ما تجيني
وأحب فيك انكسارك كل ما جيتك
و أحب كل ما طلبتك شيء تعطيني
و أحب كل ما بكيتك لشيء بكيتك
و أحب كلما مسكت إيدك بيديني
نامت عيونك على عيني و ضميتك
إي والله أحبك و أحبك حيل و يضنيني
إني أحبك وأحبك حيل ويا ليتك
تمشي على كل شارع صار لك فيني
حتى تشوف بعيونك وين حطيتك
ياللي عن الكل تغنيني و تكفيني
لو ملك الكل ما ضنيت مليتك